open-index/open-wikipedia-markdown huggingface dataset:
Škofja Loka

**Škofja Loka** ( ahoskatua, ), Esloveniako hiria da, Karniola Garaiko eskualdean dagoena. 2008ko erroldaren arabera 22.647 biztanle ditu, hauetatik 11.830 herrigunean.

## Etimologia 
Izenak "apezpikuaren zelaia" esan nahi du, hala eslovenieraz nola alemanieraz.

## Historia 
### Sorrera 
973 urtean Oton II.a enperadoreak Freising-go printze-apezpikuari eman zion lurralde hau eta hurrengo mila urte inguruan hauek agindu zuten bertan. Berehala gaztelua eta dorrea eraiki zituzten lurraldea babesteko baina berehala hauen egoitza bihurtu zenez gaztelua jauregi bihurtu zen. XI edo XII mendean enperadoreak txanpona egiteko eta aduana eskubideak eman zizkien eta merkatu herri bihurtu zen 1248an.

### Istiluen garaia 
XIV mendean hiria harresitu egin zen baina hurrengo ehun urtetan hainbat erasoaldi izan zituen. 1457an Jan Vitovec dukeak hiria hartu eta su eman zion; 1476an otomandarrek erasotu zuten; 1488, 1492 eta 1515ean nekazarien matxinadak izan zituen; eta honetaz gain 1511ean lurrikara batek hiria suntsitu zuen.

### Aro modernoa 
1526an Luteranismoa ezarri zen hirian baina kontraerreforma komitea eratu zen gazteluan 1601ean eta liburu protestante guztiak erre egin zituen. 1660 eta 1698an sute berriek hiria kaltetu zuten eta harresiak zaharkituta zeudenez 1789an denak eraitsi ziren. 1803an Alemaniar mediatizazioaren ondoren Škofja Loka Austriako Karniola dukerriaren barnean gelditu zen. Dukerriko lehen herria izan zen argi-indarra jasotzen.

### XX mendea 
Bigarren Mundu Gerran 1941eko apirilaren 13an italiarrek okupatu zuten Škofja Loka eta lau egun beranduago nazien esku gelditu zen. Hurrengo asteetan 26 familia deportatu zituzten Serbiara. 1945eko maiatzaren 9an partisanoek hartu zuten hiria eta gazteluan gerrako presoen gartzela bihurtu zen. Hauetako asko erahil eta hobi komunetan sartu zituzten gero.

Gaur egun erdialdea oso ondo mantendurik dago, Esloveniako txukunenetakoa da, eta 1987an monumentu kulturala izendapena jaso zuen.

## Ondasun nabarmenak 
* Loka gaztelua: X mendekoa.
* Ajman gaztelua: XVII mendekoa.

## Iruditegia 

Irudi:Castillo de Loka 010 (6805797059).jpg|Loka gaztelua.
Irudi:Škofja Loka Selška Sora 1.JPG|Kaputxinoen zubia Selca Sora ibaiaren gainean.
Irudi:Škofja Loka Center.JPG|Herriko plaza.
Irudi:Škofja Loka 004 (6805787499).jpg|Harresiak, etxebizitza bihurtuak.
Irudi:AjmanovGrad.JPG|Ajman gaztelua.
Irudi:Tošč.JPG|Tošč mendia (1.021m).

## Hiritar ezaguna 
* Anton Ažbe (1862-1905), margolaria.
* Nika Križnar (2000- ), eski-jauzilaria.

## Hiri senidetuak 
* 
* 
* 

## Kanpo estekak
Amélie Mauresmo

**Amélie Mauresmo** (Saint-Germain-en-Laye, Frantzia, 1979ko uztailaren 5a - ) frantziar tenislari profesionala da. Bere ibilbidean zehar, Mauresmo 22 bakarkako tituluak irabazi ditu, tartean 2006ko Australiako Irekia eta 2006ko Wimbledon.
Robert Hertz

**Robert Walter Hertz** (Saint-Cloud, 1881eko ekainaren 22a - Marchéville, Meuse, 1915eko apirilaren 13a), frantziar antropologoa izan zen, Marcel Mauss-en ikaslea eta laguna. Lehen Mundu Gerran hil zen eta haren heriotza asko deitoratu zuten Marcel Mauss-ek, Émile Durkheim-ek eta garaiko beste gizarte zientzietako ikerlarik, izan ere, antropologiaren etorkizunaren funtsezko ikerlari bezala kontsideratzen baitzuten.
EiB

**EIB** izenak adiera zenbait ditu:
 
* Euzko Ikastola Batza (1932an sortua) jeltzaleen ekimenez sortutako ikastola federazioa.
* Eusko Ikastola Batza (1986an sortua) 1986an sortutako Kristau Eskola sareko ikastolen elkartea.
* Exbibyte (exa, bitarra eta byte-ren kontrakzioa) konputagailuen biltegiratze ahalmenean 260) byte adierazten duen informazio unitatea.
Radovljica

**Radovljica** ( ahoskatua, ), Esloveniako hiria da, Karniola Garaia eskualdean dagoena. 2008ko erroldaren arabera 18.664 biztanle ditu, hauetatik 5.922 erdigunean.

## Geografia 
Karavanke mendilerroaren oinean kokaturik dago, Sava Dolinka eta Sava Bohinjka errekek bat egin eta Sava ibaia eratzen duten puntuan.

## Historia 
Aquileiako patriarken lurretan sortu zen eta 1296an Karintiako Enrike dukeak merkatu eskubideak eman zizkion. XIV mendean Ortenburg kondeak hartu zuen. 1418an Celjeko kondeen esku gelditu zen baina 1456an Ulrich III.a hiltzean Frederiko III.a Germaniako Erromatar Inperio Santukoak hartu eta Habsburgotarren lr zabalen barnean gelditu zen.

## Ondasun nabarmenak 
* Oso ondo zainduriko alde zaharra dauka.
* Kacenštajn gaztelua.
* Begunjščica mendia (2.060m)

## Iruditegia 

Irudi:Radovljica.jpg|Herriaren ikuspegia.
Irudi:Radovljica1.JPG|Alde zaharra.
Irudi:Radovljica - Trubarjeva ulica (pogled na cerkev sv. Petra).jpg|San Pedro eliza.
Irudi:Radovljica - cerkev sv. Petra (vhodni portali) 1.jpg|San Pedro elizaren ataria.
Irudi:Grad Kacenštajn 01.JPG|Kacenštajn gaztelua.
Irudi:Pusti grad1.jpg|Lipnica gazteluaren hondarrak.
Irudi:Begunjscica N.jpg|Begunjščica mendia (2.060m).

## Kanpo estekak 
*   Webgune ofiziala
Kosteleko gaztelua

**Kosteleko gaztelua** () Kostel herrian dagoen gaztelua da. Kroaziarekiko mugan dago.

## Historia 
Aurretik gotorleku txiki bat egon zen tokian Ortenburgeko kondeek gaztelua eraiki zuten 1247 eta 1325 artean Kolpa ibaiaren gaineko muino aldapatsuan. 1336ko agiri batean *castrum Grafenwarth* izenaz aipatzen da eta 1449an ageri da lehen aldiz *Costel*, dagoeneko Clejeko kondeen eskutan. 1456an Celjeko Ulrich II.a hiltzean Habsburgotarrek eskuratu zuten.

XV eta XVI mendeetan otomandarren aurkako frontean garrantzi estrategiko handia izan zuen. 1578an otomandarrek gaztelua eskuratu zuten eta bertakoak hiltzeaz gain inguru guztia despopulatu zen eta uskok taldeak bizi izan ziren inguruan. Gaur egun Kostel herriak 10 biztanle baino ez dauka 2012ko erroldaren arabera eta udalerri guztiak 661 biztanle.

## Iruditegia 

Irudi:KostelG1.JPG
Irudi:Kostel-grad.jpg
Irudi:Sv.-Leonard-Hněvotín.jpg|San Leonardo eliza.

## Kanpo estekak
Bohinj

**Bohinj**, Esloveniako udalerria da, Karniola Garaia eskualdean dagoena. 2002ko erroldaren arabera 5.222 biztanle ditu, hauetatik 1.774 erdigunean, **Bohinjska Bistrica** herrian.

## Geografia 
Juliotar Alpeak ditu eta Bohinj aintziratik ateratzen den Sava Bohinjka ibaiak sorturiko harana hartzen du. Bertan dago herri handiena den Bohinjska Bistrica. Triglav Parke Nazionalaren zati bat ere hartzen du.

## Historia 
Hainbat arkeologi eremu aurkitu dira bertan:
* Erraldoiaren gaztelua: K.a. V mendeko gotorlekua.
* Selo arkeologia eremua: Burdin Aro berantiarra eta erromatarren garaia hartzen ditu.
* Telečnica arkeologia eremua.

## Ondasun nabarmenak 
* **Bohinj aintzira**: Esloveniako aintzira ezagunenetakoa.
* Triglav Parke Nazionala.
* Tomaž Godec-en museoa: burdinari loturiko tradizioa eta historia erakusten da bertan.

## Iruditegia 

Irudi:Lake Bohinj Slovenia (4933698815).jpg|Bohinj aintzira.
Irudi:LakeBohinjInSummer.jpg|Bohinj aintzira.
Irudi:Tamar.jpg|Triglav Parke Nazionala.
Irudi:3136muzejTomazaGodca.jpg|Tomaž Godec-en museoa.

## Kanpo estekak 
*   Webgune ofiziala
Yb

**Yb** siglekin gauza ezberdinak ezagutzen dira:

* Iterbioaren ikur kimikoa.
* Yottabita, 1024 biteko balioa duen informazio unitatea.

Eta **YB** siglekin:
* Yottabytea, 1024 byteko balioa duen informazio unitatea.
Inbrikatze (argipena)

**Inbrikatze** eta **inbrikazio** hitzek gauza batzuk errenkadan gainjartzea adierazten dute. Erabilera zenbait dituzte:
* geologian, inbrikatzea, klastoak gainjartzeko modua;
* arkitekturan, **inbrikatze** edo teilakatzea, teilak eta beste arkitektura elementuak gainjartzeko modua.
Gorantz datozen merkatuak

**Gorantz datozen merkatuak**, **ekonomiak** edo **herrialdeak** merkatu, ekonomia edo herrialde garatu bilakatzera heldu gabe, azken boladan hazkunde handia eta etorkizunari begira potentzial ekonomiko handia dutenak dira. Gorantz datozen herrialdeetan BRICS multzokoak (Brasil, Errusia, India, Txina eta Hegoafrika) sartzen dira, beste batzuekin batera, hala nola Mexiko, Iran, Turkia eta Indonesia.

## Kanpo estekak
Parafrasi

**Parafrasia** hitz, esamolde, esaldi edo testu bat zabal adieraztea da, ulergarritasuna eman eta xehetasun eta ñabardura guztiak azaltzeko, esanahia atxikiz betiere. Labur, zerbait beste hitz batzuk erabiliz adieraztea besterik ez da; adibidez, *triangelu angeluzuzen* esan ordez, *angelu zuzen bat duen triangelua* esaten denean. Ohikoa da itzulpengintzan, helmugako hizkuntzan jatorriko hizkuntzaren hitza edo esamoldea existitzen ez denean. Ironia adierazteko ere erabil daiteke; adibidez, *Arantxa* esan ordez, *zure emazte maitea* esaten denean.

## Kanpo estekak
Miguel Laparra

**Miguel Laparra Navarro** (Bourges, Frantzia, 1962) nafar unibertsitate irakasle eta Izquierda-Ezkerra alderdiko politikaria da. Frantzian kasualitatez jaio arren, martzillarra da eta gaur egun Iruñean bizi da.

Soziologian doktoratua da, Nafarroako Unibertsitate Publikoan irakaslea izateaz gain, unibertsitate horretako Lan Sozial Saileko zuzendaria izan da.

Inmigrazioa, gizarteratzea, gizarte bazterketa eta lan prekarietateari buruz ikertu eta lan ugari argitaratu ditu.

2015eko uztailaren 23an Izquierda-Ezkerra alderdiaren proposamenez Nafarroako Gobernuko Eskubide Sozialetako lehendakariordea eta Politika Sozialen, Lana eta Etxebizitza sailburua izendatua izan zen.

## Bibliografia 
Bere liburuen artean honako hauek daude:
* *La construcción del empleo precario* (2007)
* *El impacto de la inmigración en una sociedad que se transforma* (2005)
* *La Europa de los gitanos* (2005)
* *Evolución y situación actual de la población inmigrante en Navarra* (2004)
* *Extranjeros en el purgatorio* (2003)
* *La exclusión multidimensional en el espacio urbano* (2003)
* *La Caña y el Pez: el salario social de las CCAA* (1995)
* *El programa IMI. Primera evaluación* (1993)
* *Los trabajos preparatorios del Programa IMI* (1991)
* *El salario social sudado* (1990).

## Erreferentziak
Brežice

**Brežice** (, ), Esloveniako zazpigarren hiria da, Sava Beherea eskualdeko hiri handiena. 2014ko erroldaren arabera 24.483 biztanle ditu, hauetatik 6.856 erdigunean.

## Historia 
K.a. II mendeko zeltiar hilobiak aurkitu dira bertan. VII mendean eslaviarrak iritsi ziren eta *Gradišče* asentamendua sortu zuten. 1249ko agiri batean Brežiceko gaztelua aipatzen da baina gaur egungo eraikina 1529koa da, otomandarren erasoei eta nekazarien matxinadei aurre egiteko gotortua.

## Ondasun nabarmenak 
* Brežiceko gaztelua
* San Lorenzo eliza.
* Uraren dorrea.

## Iruditegia 

Irudi:Brezice (12) (3981867866).jpg|Brežiceko gaztelua.
Irudi:GradBrezice3.JPG|Brežiceko gazteluaren barnekaldea.
Irudi:Brežice - Cesta prvih borcev 20.jpg|Alde zaharra.
Irudi:Brezice (7) (3981848890).jpg|San Lorenzo eliza.
Irudi:Brezice town, Slovenia.jpg|Uraren dorrea.
Irudi:Burger Reke Sava SotocjeSKrko.jpg|Sava ibaia.

## Kanpo estekak 
*  Webgune ofiziala
Mikel Aranburu Urtasun

**Mikel Aranburu Urtasun** (Iruñea, 1955eko urriaren 29a) Empresa Zientzietan eta Zuzenbidean lizentziatua da. Nafarroako Ogasunean lan egin du.

2015eko uztailaren 23an Geroa Bai alderdiaren proposamenez Nafarroako Gobernuko Ogasuna eta Finantza Politikako sailburua izendatua izan zen.

Eusko Ikaskuntzako bazkidea, lehendakariordea izan zen 1992 eta 1998 urte artean. Nafarroako kultura tradizionalaren aditua eta dibulgatzailea, bereziki ondare etnomusikal eta koreografikoarena.

## Erreferentziak
Maria Jose Beaumont

**Maria Jose Beaumont Aristu** (Artieda, Urraulbeiti, 1956ko irailaren 3a) nafar abokatu bat da. Nafarroako Unibertsitatean Zuzenbidean lizentziatu zen. Itoizko Koordinakundearen sortzailea izan zen, bai eta bere bozeramaile eta abokatua ere.

2015eko uztailaren 23an EH Bildu alderdiak proposatuta Nafarroako Gobernuko Lehendakaritza, Funtzio Publikoa, Barne eta Justiziako sailburua izendatua izan zen.
Julia Iruretagoiena

**Julia Iruretagoiena Selles** (Irun, 1886 &ndash; Mexiko, 1954ko urriaren 3a). Tomas Meaberen emaztea eta alarguna, garaiko ekintza sozialetan inplikatu zen, erbestea ezagutuz.

## Biografia 
Irunen jaioa, bertako alkate errepublikazalearen alaba zen, Leon Iruretagoiena Caminorena alegia. Gazte Sozialisten sortzailea izan zen Tomás Meaberekin ezkondu zen. Meaberekin batera, haien idazlanen eta iritzien ondorioz, Frantzian eta Ingalaterran erbesteratua ibili zen. 1912an semea izan zuten, Leon Meabe. Azkenik, Euskal Herrira itzuli ziren, Iruna; ondoren Madrilera joan ziren. Handik gutxira, tuberkulosiak jota, Meabe, 1915eko azaroaren 15ean, hil zen. Orduan, Julia Iruretagoiena Residencia Femenina de Estudiantes zelakoan hasi zen lanean; han, besteak beste, Maria de Maeztu, Elena Soriano eta Victoria Kent ezagutzeko aukera izan zuen. Nazioarteko Lan Erakundean ere lan egin zuen, Espainiako gerra zibila amaitu arte. Gerra Zibila gogorra izan zen Juliarentzat, 1936ko irailaren 30ean haren semea, kimikaria, haren ardurapeko Madrilgo gerra laborategian lanean zegoenean, eztanda baten ondorioz hil baitzen.

1939ko uztailean, Julia, Champlain itsasontzian Mexikora heldu zen. Ipar Amerikan erbesteko haurren eta helduen lanean inplikatu zen. Junta de Ayuda a los Republicanos Españoles (JARE) erakundearen emakume-batzordean hartu zuen parte. Artean, Moreliara joan ziren haurren egoeraz arduratu zen. 1941ko urriaren 24an JAREren delegaritzaren lehendakariaren idazkari bezala hasi zen lanean. Aldi berean, hizkuntzak irakasten eta Espasa Calpe argilatxean ere lan egin zuen. Ez zen Euskal Herrira itzuli. 1954ko urriaren 3an hil zen Mexiko Hirian.

## Ikus, baita ere 
* Tomás Meabe

## Erreferentziak 
## Kanpo loturak 
* : Julia Iruretagoienaren biografia.
*Julia Iruretagoienaren biografia. Bidea.parean. Irungo emakumeak plazara dokumentaletik
Club de Remo Robaleira

**Club de Remo Robaleira** A Guardako arraun kluba da, Galiziako Traineruen Ligan aritzen dena.

## Historia 
Aulki mugikorrean zein tosta finkoan lehiatzen du eta harrobi lan handia egiten du, batez ere emakumezkoetan. Urte bakan batzuetan lortu du trainerua uretaratzea, azkenaldia 2012an eta Galiziako B ligan laugarren gelditzeaz gain bi bandera irabazteko aukera izan zuen.

Emakumezkoek Espainiako trainerilla txapelketa irabazi zuten gazte mailan 2023 eta 2024an.

## Palmaresa 
### Ligak 
* Galiziako B Liga (0): laugarrena 2012an.

### Banderak 
* Concello de Bueu Bandera (1): 2012.
* Concello de Vigo Bandera (1): 2012.

### Trainerillak 
* Espainiako Trainerilla Txapelketa gazte mailan (2): 2023, 2024

### Batelak 
* Espainiako Batel Txapelketa gazte mailan (2): 2011, 2024

## Azken denboraldiak 
## Erreferentziak 
## Kanpo estekak 
*  Taldearen webgunea
1982ko Munduko Alpetar Eski Txapelketa

**XXVII. Munduko Alpetar Eski Txapelketa** Alpeetako Schladming (Austria) herrian ospatu zen, 1982ko urtarrilaren 31 eta otsailaren 7a bitartean, Nazioarteko Eski Federazioak (NEF) eta Austriako Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Neisseria gonorrhoeae

**Neisseria gonorrhoeae**, **gonokoko** ere deitua, Neisseria generoko bakterio patogenoa da, gonorrea eragiten duena.

Albert Neisser sendagile alemanak mikrobio hau isolatu zuen estreinakoz 1879an.

## Ezaugarriak 
Neisseria gonorrhoeae koko itxurako bakterio Gram negatiboa da, gehienetan koko-bikoteak osatzen dituena (diplokokoak). Aerobioa edo anaerobio fakultatiboa da, eta katalasa eta oxidasa positiboa. Eskakizun nutritibo zorrotzak ditu, eta laborategian hazteko hazkuntza-inguru bereziak erabiltzen dira (eta baita CO2ko atmosfera berezia ere): txokolate-agarra eta Thayer-Martin agarra dira erabilienak.

Bere birulentzia areagotzen duten finbriak ditu: finbria horiei esker traktu urogenitaleko mukosen zelulei atxikitzen da . Bestalde, bakterio hau oso sentikorra da lehortearen aurrean, eta bizkarroi-bizitzara moldatua da; horregatik, kontaktu zuzenaren bidez besterik ez da pertsonen artean transmititzen.

## Patogenia 
Neisseria gonorrhoeae gonorrea eragiten du, sexu-transmisiozko gaixotasun ohikoenetakoa. Gaitza sexu-harremanen bidez transmititzen da. Aipatu den bezala, mikrobio eragilea oso sentikorra da, eta ezin du gizakiarengandik kanpo bizi: gonorrearen kutsapen-bidea, beraz, pertsonen arteko kontaktu zuzena eta intimoa da beti.

Bakterioak endotoxina moduan jarduten duten zelula hormaren lipoproteinak ditu, ostalariaren ehunen zelulak kaltetzen dituztenak eta aparteko birulentzia ematen diotenak.

Gaitza traktu urogenitaleko eta inguruko ehunak eta organoak kaltetu ahal ditu: genitalak, prostata, umetokia, Fallopioren tronpak... Septizemia gertatzen denean, bakterioak gorputzeko beste organo batzuk ere erasaten ditu.

Neisseria gonorrhoeaek aniztasun antigeniko handia dauka: finbrien eta zelula hormaren lipoproteinen mota asko daude. Aniztasun handi horrek immunitate naturala murrizten du (pertsona batek gonorrea harrapa dezake behin baino gehiagotan) eta txerto baten eraginkortasuna zailtzen du 

## Erreferentziak 
## Kanpo estekak
1987ko Munduko Alpetar Eski Txapelketa

**XXIX. Munduko Alpetar Eski Txapelketa** Alpeetako Crans-Montana (Suitza) herrian ospatu zen, 1987ko urtarrilaren 27a eta otsailaren 8a bitartean, Nazioarteko Eski Federazioak (NEF) eta Suitzako Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Ana Ollo

**Ana Ollo Hualde** (Iruñea, 1965eko urtarrilaren 24a) nafar kazetaria da era Nafarroako Gobernuko bigarren lehendakariordea eta Nafarroako Gobernuko Memoria eta Bizikidetza, Kanpo Ekintza eta Euskara kontseilaria 2023tik. 

## Biografia 
Nafarroako Unibertsitatean Informazio Zientzietan lizentziatua, ibilbide profesionalari 1986an eman zion hasiera Radio Bilbaon. Ondoren, kazetari, erredaktore eta aurkezle aritu da hainbat komunikabidetan.

2015eko uztailaren 23an Geroa Bai alderdiak proposatuta Nafarroako Gobernuko bozeramailea eta Herritarrekiko eta Erakundeekiko Harremanetako sailburu izendatua izan zen.

## Erreferentziak 
## Kanpo estekak 
. Ana Ollori elkarrizketa: Euskararen-inposizioaz-hitz-egitea-gorroto-diskurtso-bat-da Berria, 2022.01.26
Isabel Elizalde

**Isabel Elizalde Arretxea** (Bera, 1964ko azaroaren 13a) nafar Enpresa eta Turismo Jardueretako teknikaria eta politikaria da. landa-garapenean, iraunkortasunean eta ekonomia zirkularrean aditua da. Gizarte- eta ekonomia-eredu jasangarri berri baterako egin behar den trantsiziorako aurrerapauso nabarmenak egin dituenez estrategiak diseinatu eta inplementatzen aritua da.

## Bizitza 
Beran jaioa izan arren doneztebarra da. Madrileko Unibertsitate Konplutentsean turismo-enpresa eta turismo-jardueretako teknikaria da. 

### Ibilbide profesionala 
Nafarroako politikan parte hartu aurretik, hasieran gida turistikoa izan zen, 1986an hasi zen Baztan Hotelean. Ondoren, turismoko teknikaria izan zen Serviturren, eta handik abian jarri zuen Nafarroako landa-etxeen sarea.

Toki garapenerako agentea ere izan zen Behien Institutu Teknikoan eta Kudeaketa Institutuan baita Cederna-Garalur elkartean ere.

1997. eta 1998. urteetan, Iruñeko Udalerako toki garapeneko agente gisa lan egin zuen, eta bertan parte hartu zuen Gizarte Zerbitzuen arloan enplegu eta laneratze zerbitzua diseinatzen eta ezartzen..

2012-2015 artean Cederna-Garalur elkarteko zuzendaria izan zen.

2015-2019 legegintzaldian, EH Bilduk proposatuta Nafarroako Gobernuko Landa Garapena, Toki Administrazioa eta Ingurumeneko kontseilaria izan zen. Hainbat gairen artean Hondakinei buruzko Foru Legea jarri zuen abian eta nekazaritza jasangarriaren aldeko beharra defendatu.

## Erreferentziak 
## Kanpo estekak 
* Isabel Elizalderen hitzaldia (Nafar Gobernua, bideoa, 2017)
* Isabel Elizalde Ajoarrieroa saioan (Hamaika Telebista, bideoa, 2019)
Bistricako gaztelua

**Bistricako gaztelua** (, ) Slovenska Bistrica hirian dagoen gaztelua da. Kroaziarekiko mugan dago.

## Historia 
1265ean bazen gotorleku bat Rudolf enperadoreak Goriziako meinhard kondeari eman ziona. 1313an Habsburgotarrek hartu zuten eta Walsee nobleen esku utzi. 1368an Celjeko kondeek eskuratu zuten.

1587an Hans Vetter-ek erosi zituen gaztelua eta herria eta 1717an Attems kondeak.

## Egitura 
Gaztelua Slovenska Bistrica herriaren ipar-mendebaldean dago eta gaur egungo eraikina XVII mendeko pizkundeko berreraikuntzaren ondorio da. Egitura trapezoidala du eta erpin bakoitzean dorretxoa. Gaztelua putzu batek inguratzen zuen, gaur egun ordea lehorturik dago. Inguruko basoa zuhaitz espezie arraroez osaturik dago eta Attemstarrek barnealde guztia dekoratu zuten.

## Iruditegia 

Irudi:SLO-Slovenska_Bistrica06.JPG
Irudi:SLO-Slovenska_Bistrica07.JPG
Irudi:SLO-Slovenska_Bistrica08.JPG

## Kanpo estekak
Green Valley (musika taldea)

**Green Valley** espainiar estatuko musika talde bat da. Talde honek reggae-a eta dancehall-a kantatzen ditu bereziki. Bost musikagile katalan eta arabarrek osatzen dute eta haien berezitasuna apaltasuna, umiltasuna eta indarra dira. Euren abestiekin bidegabekeria sozialak aldarrikatzen saiatzen dira, mundu osoari mezu positibo bat emanez.

## Historia 
2001ean Ander Valverde, Green Valley-ren fundatzailea Sound system formatuan hasi zen Gasteizen. Urte bat geroago, taldekide berri bat integratu zen, *Joaquin Chica* izenekoa.
2007.an, bigarren maketa grabatu zuten, *Inmigrantes* hain zuzen ere. Hiru urte geroago, merkaturatu zuten haien lehen lan diskografikoa; *En tus manos*. Disko honek reggae, roots eta dancehall musika motak nahasten zituelarik.
2012an, haien bigarren diskoa argitaratu zuten; disko hau Joaquin Chicaren bizitzaren tarte batean oinarrituta zegoen marihuana erretzen zuenean hain zuzen, hori dela eta *Marihuana Forever* izena jarri zioten. Urte baten buruan, *Mírame a los ojos* publikatu zuten, lan berri bat, sentimendu asko adierazten zuena.
2014an hamargarren urteurrena ospatu zuen talde honek, eta behar bezala ospatzeko disko berezi bat argitaratu zuen *Hijos de la Tierra* deitutakoa.

## Taldekideak 
* Ander Valverde, (Kantari eta Konpositorea).
* Egoitz Uriarte, (Bateria).
* Ander Larrea (Musikagilea), (Gitarrista).
* Juantxi Fernández, (Baxua).
* Jonathan Sánchez, (Teklatua).

## Diskografia 
### Maketak 
* 2002: El sueño perdido (Ander Valverde bakarka).
* 2007: *Inmigrantes*.

### Bildumak 
* 2010: *En tus manos*.
* 2012: *La Voz del Pueblo*.
* 2013: *Mírame a los ojos*.
* 2014: *Hijos de la tierra.*
* 2016: *AHORA*.
* 2019*: Bajo la piel*
* 2022: *La Llave Maestra*

## Kanpo estekak
Peričnik ur-jauzia

**Peričnik ur-jauzia** ( ahoskatua, ) Esloveniako ur-jauzi ezaguna da, Triglav Parke Nazionalean dagoena, Vrata haran glaziarrean.

## Iruditegia 

Irudi:Ladislav Benesch - Slap Peričnik.jpg
Irudi:Morning Peričnik (3849335391).jpg
Irudi:Peričnik Waterfall (1).jpg
Irudi:Peričnik 2.JPG

## Kanpo estekak
Vršič mendatea

**Vršič pasabidea** ( ahoskatua, , , ) Esloveniako mendate ezaguna da, Juliotar Alpeak zeharkatzen dituena. 1.611 metrotako altuera hartzen duenez Esloveniako mendate garaiena da.

## Etimologia 
*Vršič* izenak "tontor txikia" esan nahi du.

## Historia 
1915ean ireki zuen Eugen artxiduke austro-hungariarrak, Lehen Mundu Gerran Isonzo fronteko tropak ornitzeko helburuaz. Gerra-preso errusiarrek eraiki zuten eta 2006an *Ruska cesta* (errusiarren bidea) izena hartu zuen. Hauen omenez eliza errusiar ortodoxoa ere eraiki zen albo batean.

1918an Austria-Hungariako Inperioa desegin zenean Italia eta Jugoslaviaren arteko muga izan zen 1945ean mugak birdefinitu ziren arte.

## Iruditegia 

Irudi:Prelaz Vršič.JPG
Irudi:Road to Vršič pass.jpg
Irudi:Prelaz Vršič.jpg

## Kanpo estekak
José Sazatornil

**José Sazatornil** (Bartzelona, 1925eko abuztuaren 13a - Madril, 2015eko uztailaren 23a), ezizenez ***Saza*** deitua, zinema eta antzerki aktore katalana izan zen. 114 filmetan lan egin zuen, hala nola Luis García Berlangaren *El verdugo* (1963), *La escopeta nacional* (1978) eta *Todos a la cárcel* (1993), José Luis Cuerdaren *Amanece, que no es poco* (1989), eta Mario Camusen *La Colmena*-n (1982). 1988an Taldeko aktore onenaren Goya Saria eman zioten, Antonio Mercerok zuzendutako *Espérame en el cielo* filmagatik.

## Ikus, gainera 
* Bartzelonar ezagunen zerrenda
* Kataluniako zinema
* Espainiako zinema

## Erreferentziak
Hellas Verona FC

**Hellas Verona Football Club** Italiako futbol taldea da, Verona hirian 1903an sortu zena. Historia luzea izan arren titulu bakarra irabazi du, 1985eko liga.

Etxeko partidak Stadio Marcantonio Bentegodi berriztuan jokatzen ditu.

## Historia 
Veronako institutuko ikasleek sortu zuten 1903an eta Klasikoen arloko irakasleak ezarri zion *Hellas* (Grezia) izena. 1929an Liga antolatu zenean hiriko beste bi talderekin elkartu zen (Bentegodi eta Scaligera) eta AC Verona izena hartu zuen. Urte berean beste talde bat sortu zen hirian, AC Chievo Verona. Talde indartsua osatu nahi izan zuen arren Serie B (bigarren mailan) hasi zen eta 1958 arte ez zuen lortu lehen mailara iristerik.

Garai onena 70. eta 80. hamarkadetan izan zuen. 1976an Kopako finalera iritsi zen baina Napolik 4-0 irabazi zion. 1982an Osvaldo Bagnoli entrenatzailea fitxatu zuen eta berriz ere maila bikaina lortu zuen. 1983an eta 1984an Kopa final berriak jokatu zituen, lehena Juventus FC-ren aurka, etxean 2-0 irabaziz baina Turinen 3-0 galduz eta bigarrena AS Roma-ren aurka, etxean 1-1 berdinduz eta Erroman 1-0 galduz. Lehenengo titulua 1985eko Liga txapelketa izan zuen. 1988an UEFA Kopako final lurdenetara iritsi zen baina Werder Bremenek kanporatu zuen.

## Palmaresa 
### Italian: 1 
* Italiako futbol liga (1): 1985
* Italiako futbol kopa (0): finalista 1976, 1983 eta 1984an.

## Ikus, gainera 
* Italiako futbol taldeen zerrenda

## Kanpo estekak 
*  Webgune ofiziala
AC Chievo Verona

**AC Chievo Verona** (izen osoa, *Associazione Calcio Chievo Verona S.r.l.*) Italiako futbol taldea da, Verona hirian 1929an sortu zena.

Etxeko partidak Stadio Marcantonio Bentegodi berriztuan jokatzen ditu.

## Historia 
Historia luzea duen arren hiriko talde apala izan da beti, Hellas Verona FC taldearen itzalean egon da.

2001 arte ez zuen lehen mailan jokatu. Luigi Delneri entrenatzaileak lortu zuen taldeak mailaz igotzea. Lehenengo denboraldia gainera bikaina izan zuen, bosgarren postua eskuratu baitzuen laugarrena izan zen Milanengandik puntu bakarrera, eta UEFA Koparako sailkatu zen. 2006an *Calciopoli* ustelkeria kasuko zigorrak zirela eta, Chievo Veronak laugarren postuan amaitu zuen Ligan eta Txapeldunen Ligan aritzeko sailkatu zen. Hurrengo urtean ordea bigarren mailara jeitsi zen. Gau egun berriz ere goren mailan ari da jokatzen.

## Uniformea 
1990an ekipamendu horia hartu zuen arte kolore urdinak izan zituen taldeak.

## Palmaresa 
### Italian: 1 
* Italiako futbol liga (0): laugarrena 2006an.
* Serie B (1): 2008

## Ikus, gainera 
* Italiako futbol taldeen zerrenda

## Kanpo estekak 
*  Webgune ofiziala
Atalanta Bergamasca Calcio

**Atalanta Bergamasca Calcio SpA** Italiako futbol talde bat da, Bergamo hirikoa. 2024. urtean UEFA Europa League txapelketa irabazi zuen.

Etxeko partidak Stadio Atleti Azzurri d'Italian jokatzen ditu.

## Historia 
1904an bazen futbol talde bat Bergamon, *Bergamasca* izenekoa eta 1907an *Atalanta* izeneko bat sortu zuten. Atalanta jainkosa grekoaren izena jarri zioten. 1920an talde biek bat egin zuten.

Historia luzea duen talde apala izan arren *Regina delle provinciali* ("probintzietako erregina") izena eman izan zaio, izan ere metropoli handietakoak ez diren taldeen artean historia politena duena baita, 53 denboraldi egin baititu Serie A-n.

Lortu duen lehenengo titulua 1963ko Kopa da, finalean Torino FC 3-1 emaitzaz garaitu zuen. 1987an bigarren final bat jokatu zuen baina SSC Napolik erraz irabazi zion. Honek ordea Europako Futbol Errekopa jokatzeko aukera eman zion, bigarren mailako taldea zen arren, eta final erdietara iritsi zen, lehen mailakoa ez den talde batek lortu duen emaitzarik onena da oraindik ere. Gerora txapelduna izango zen RKV Malinas talde belgikarrak kanporatu zuen etxean zein kanpoan 2-1 emaitzaz irabazita.

1991ean UEFA Kopa jokatu zuen, baina Milango Interrek kanporatu zuen final laurdenetan. 1996an jokatu zuen orain arteko azken Kopa finala eta berriz ere galtzaile atera zen, oraingoan ACF Fiorentinaren aurrean.

2016-17 denboraldia bikaina izan zen eta laugarren postuan sailkatu zen, inoizko emaitzarik onena, 1948ko bosgarren postua gainditu baitzuen. Hurrengo urtean UEFA Europa Leaguera itzuli zen. 2017-18 denboraldian 7. postuan amaitu zuen eta Europa Leaguerako sailkatu zen berriz. 2018-19an denboraldi bikaina osatu zuen, ligan hirugarren egin baitzuen eta Kopa finala ere jokatu baitzuen, txapeldun izan ez bazen ere.Hurrengo bi ligatan ere hirugarrena izan da eta 2021ean Kopa final berria jokatu zuen, baina oraingoan ere ez zuen titulua lortu.

2023-2024 denboraldia bikaina izan zen eta UEFA Europa League txapelketa irabazi zuen finalean Bayer Leverkusen 3-0 emaitzaz garaituta. Bayerrek denboraldi hartan galdutako partida bakarra izan zen.

## Uniformea 
1907an sortu zenean Atalantak kolore zuri-beltza zuen eta Bergamascak zuri-urdina. Biak 1920an elkartu zirenean kolore urdina eta beltza hartu zituzten.

## Palmaresa 
### Italian: 13 
* Italiako futbol liga (0): hirugarren 2019an, 2020an eta 2021ean.
* Serie B (5): 1940, 1959, 1984, 2006, 2011.
* Italiako futbol kopa:
** Txapelduna (1): 1963
** Finalista (4): 1987, 1996, 2019, 2021
### Nazioartean: 1 
* UEFAren Europako Superkopa (0): finalista 2024an.
* UEFA Europa League (1): 2024.
* Europako Futbol Errekopa (0): finalerdiak 1988an.
* UEFA Kopa (0): finalaurdenak 1991ean.

## Ikus, gainera 
* Italiako futbol taldeen zerrenda

## Kanpo estekak 
*  Webgune ofiziala
Pico Ruivo

**Pico Ruivo** Portugalgo Madeira uhartediko mendirik altuena da. 1.861 metroko altuera dauka.

Mendi arriskutsua da, eguraldiak atzera buelta ugari izaten baititu. Normalean Pico do Arieiro sumenditik joaten da.

## Kanpo estekak
Udinese Calcio

thumb|250px
**Udinese Calcio SpA** Italiako futbol taldea da, Udine hirikoa. Italiako bigarren talderik zaharrena da, 1896an sorturikoa. Italian ez du titulurik lortu baina nazioartean bai.

Etxeko partidak Stadio Friuli estadioan jokatzen ditu.

## Historia 
Taldea Udine hirian sortu zen 1896an *Società Udinese di Ginnastica e Scherma* izenarekin. 1922an Italiako lehenengo futbol Kopa antolatu zen eta Udinese finalera iritsi zen, baina FC Vadok luzepenan sarturiko golari esker gainditu zuen.

1955 urtean Ligako emaitzarik onena lortu zuen, bigarren postua eskuratu baitzuen AC Milanen atzetik.

Hurrengo bi hamarkadak Serie B mailan pasa zituen eta 1978an Kopa Anglo-Italiarra eta 1980an Mitropa Kopa irabazi zituen. Hurrengo urteetan lehen mailan mantentzea lortu zuen baina 1986an ustelkeria kasuek ondorioz bederatzi puntu kendu eta maila galdu zuen.

1996an itzuli zen goren mailara eta 1998an ligan hirugarren postua eskuratu zuen. 2000an UEFA Intertoto Kopa irabazi zuen. Azken emaitza aipagarria 2012ko ligako hirugarren postua izan da.

## Uniformea 
## Palmaresa 
### Italian: 0 
* Italiako futbol liga (0): bigarren 1955ean eta hirugarren 1998 eta 2012an.
* Serie B (1): 1925.
* Italiako futbol kopa (0): finalista 1922an.

### Nazioartean: 3 
* Mitropa Kopa (1): 1980.
* Kopa Anglo-Italiarra (1): 1978.
* UEFA Intertoto Kopa (1): 2000.

## Ikus, gainera 
* Italiako futbol taldeen zerrenda

## Kanpo estekak 
*  Taldearen webgune ofiziala
Hirugarrena baztertzearen printzipio

Logikan, **hirugarrena baztertzearen printzipioa**, latinezko ***tertium non datur*** edo ***principium tertii exclusi*** perpaus oro egia ala faltsua dela ezartzen duen printzipioa da; perpausaren izaerari buruz hirugarren aukera bat, egiaz eta faltsuaz gainera, baztertzetik dator izena.

## Kanpo estekak
Libragarri

thumb
**Libragarri** edo **heste-aringarria** kaka egiten laguntzen duten substantzia eta janariak dira, bereziki idorreriaren aurka. Janari zuntza duten elikagaiak dira laxante natural ezagunenak.

## Kanpo estekak
Logatec

**Logatec** ( ahoskatua, , ), Esloveniako hiria da, Erdialdeko Eslovenia eskualdean dago eta 2012ko erroldaren arabera 9.091 biztanle ditu. Ljubljana hiriburutik 23 kilometro hego-mendebaldera kokaturik dago, Postojnarako bidean.

## Etimologia 
Badirudi zeltiarren *longatis* (txalupa eramalea) hitzetik datorrela.

## Historia 
Erromatarrek *Mansio Longatico* sortu zuten Aquileiatik Emonarako (Ljubljana) bidean. Biztanleen ogibide tradizionala gurdiak eramatea izan da.

Hasiera batean sakabanaturiko herrixka ugari zeuden, *Blekova Vas*, *Brod*, *Cerkovska Vas*, *Čevica*, *Dolenja Vas*, *Dolenji Logatec*, *Gorenja Vas*, *Gorenji Logatec*, *Mandrge* eta *Martinj Hrib*. Denak Logatec udalerrian sartu ziren 1972an.

## Ondasun nabarmenak 
* Logatec gaztelua

## Iruditegia 

Irudi:Logatec Castle.jpg|Logatec gaztelua.
Irudi:Logatec - cerkev Rožnovenske Matere božje.jpg
Irudi:SLO-Logatec06.JPG

## Kanpo estekak
1991ko Munduko Alpetar Eski Txapelketa

**XXXI. Munduko Alpetar Eski Txapelketa** Alpeetako Saalbach-Hinterglemm (Austria) herrian ospatu zen, 1991ko urtarrilaren 22a eta otsailaren 3a bitartean, Nazioarteko Eski Federazioak (NEF) eta Austriako Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Eintracht Braunschweig

**Eintracht Braunschweig** (izen osoa *Braunschweiger Turn- und Sportverein Eintracht von 1895*), Alemaniako Brunswick hiriko futbol taldea da. Bundesligaren fundatzailea izan zen eta 1967an txapelduna izan zen. Azken urteotan bigarren mailan aritu da.

## Palmaresa 
### Alemanian: 1 
* Liga (1): 1967
* Saxonia Behereko Kopa (2): 2004, 2011

### Europan: 7 
* UEFA Intertoto Kopa (7): 1968, 1970, 1971, 1972, 1975, 1978, 1979

## Euskal taldeen aurkako partidak 
Eintracht Braunschweigek kanporaketa bakarra jokatu du euskal taldeen aurka:

## Kanpo estekak
Aris F.C.

**Aris F.C.** edo **Aris Tesalonika** (grezieraz Αθλητικός Σύλλογος Άρης, *Athlitikos Syllogos Aris*, "Aris Athletik Kluba") Greziako futbol talde bat da, egoitza eta jokolekua Tesalonika hirian dituena.

## Historia 
1914an sortu zuten taldea eta Greziako lehen txapelketa profesionala irabazi zuen 1928an, *Txapelketa Panheleniko ofiziala*. Garai hartan Greziako talde indartsuenetakoa izan zen 1930ean bigarren, 1932an berriz ere txapeldun eta 1933an azkenik ere bigarren egin baitzuen. Orduan ere joaktu zituen kopako bi final, 1931an jokaturiko lehenengo Greziako Kopa AEK Atenasen aurka 5-3 galdu zuena, eta bigarrena 1933an Ethnikos Pireoren aurka, honetan ere galtzaile. 1940an berriz ere Kopa finalean sartu zen eta berriz ere galtzaile atera zen, oraingoan Panathinaikosen aurka.

Bigarren Mundu Gerra amaitu eta berehala hirugarren liga eskuratu zuen 1946an, orain arteko azkena. 1950an laugarren Kopa finala galdu zuen, berriz ere AEK Atenasen aurka.

Lehenengo Kopa 1970an irabazi zuen, tesalonikako beste taldearen aurka, PAOK, 1-0 emaitzaz. 1980an berriz ere talde indartsua osatu zuen eta Ligan bigarren egin zuen.

XXI mendean lau kopa final gehiago jokatu ditu eta denak galdu ditu. Azken urteetan arazo ugari izan ditu eta hirugarren mailetan jokatzen aritu izan da. Hala ere lortu du lehen mailara itzultzea.

## Palmaresa 
### Grezian: 4 
* Greziako Superliga
** Txapelduna (3): 1928, 1932, 1946
** Bigarrena (3): 1930, 1933, 1980
* Greziako Kopa
** Txapelduna (1): 1970
** Finalista (8): 1931, 1933, 1940, 1950, 2003, 2005, 2008, 2010.

## Kanpo estekak 
*  Webgune ofiziala
Drogheda United F.C.

**Drogheda United Football Club** (irlanderaz *Cumann Peile Dhroichead Átha Aontaithe*) Irlandako futbol taldea da, Drogheda hirikoa. Liga eta Kopa bana eskuratu ditu.

## Historia 
1919an *Drogheda United* taldea sortu zen. Ondoren 1962an *Drogheda F.C.* eta talde honek 1971ean Kopako finala jokatu zuen baina Limerick F.C.-ren aurka etxean 0-0 berdindu ondoren kanpoan 3-0 galdu zuen. 1975 urtean hiriko bi taldeek bat egin zuten eta Drogheda United F.C. taldea sortu zen. 1976an bertan bigarren kopako final bat jokatu zuen baina berriz ere galtzaile atera zen, oraingoan Bohemian F.C.-k garaitu zuen 1-0 emaitza juxtuaz.

Taldearen garai onena XXI mendea hastearekin batera etorri da, 2005ean Kopa eta 2007an Liga irabaziz. 2012an ere liga irabaztear egon zen Sligo Rovers F.C.-k lau puntu atera zizkion eta bigarren postuarekin konformatu behar izan zuen. 2013an ere talde beraren kontra galdu zuen Kopako finala, 3-2 emaitzaz. 2015ean ordea denboraldi txarra egin du eta azkena gelditu ondoren maila galdu du.

## Palmaresa 
* Liga:
** Txapelduna (1): 2007.
** Bigarrena (1): 2012.
* Kopa.
** Txapelduna (1): 2005.
** Finalista (3): 1971, 1976, 2013.

## Kanpo estekak 
*  Webgune ofiziala
FC Baník Ostrava

**FC Baník Ostrava** Txekiar Errepublikako futbol taldea da, Ostrava hirikoa. Behin irabazi du Txekiar Errepublikako futbol liga baina beste 3 aldiz Txekoslovakiakoa.

## Historia 
1922an *SK Slezská Ostrava* izenarekin sortu zuten hiriko ikatz meatzariek. Talde pobrea izan zen hasireran eta futbol zelaia bera ere alokatu behar izaten zuten. 1934an eraiek eraiki zuten beren zelaia. 1952an izena aldatu zuen eta *DSO Baník Ostrava* bihurtu zen.

Urrezko Aroa 1970ko hamarkadan izan zuen. 1973ko Kopako garaipenarekin hasi zen garaia. 1975ean UEFA Kopa jokatu zuen eta final laurdenetara iritsi zen. Bidean Erreala kanporatu zuen. Urte hartan Intertoto Kopa irabazi zuen. Ondoren hiru liga eta beste kopa bat eskuratu zituen. Aipatzekoa era berean 1979an Europako Futbol Errekopan final erdietara iritsi izana, Fortuna Düsseldorfek kanporatu zuen, Alemanian 3-1 galdu ondoren etxean 2-1 soilik irabazi zuelako. Garai hartako jokalari onenak Lička eta Vojáček izan ziren.

Hurrengo urteetan Txekoslovakiako talderik indartsuenetakoa izan zen baina titulu bakarra irabazi zuen, 1991ko Kopa. Tartean 1989ko Mitropa Kopa ere eskuratu zuen.

Txekiar Errepublikako txapelketak hasi zirenean taldearen maila asko apaldu zen, baina Liga eta Kopa bana eskuratu ditu dagoeneko.

## Palmaresa 
### Txekiar Errepublikan: 2 
* Liga:
** Txapelduna (1): 2004.
* Kopa:
** Txapelduna (1): 2005.
** Finalista (3): 2004, 2006, 2019.

### Txekoslovakian: 6 
* Liga (3): 1976, 1980, 1981.
* Kopa (3): 1973, 1978, 1991.

### Nazio artean: 8 
* Europako Futbol Errekopa (0): final erdiak 1979an.
* Mitropa Kopa (1): 1989.
* UEFA Intertoto Kopa (7): 1970, 1974, 1976, 1979, 1985, 1988, 1989.

## Euskal taldeen aurkako partidak 
Aipatzekoa da Errealak Europako txapelketa ofizial batean izan zuen lehenengo aurkaria izan zela. Baník Ostravak partida hauek jokatu ditu euskal taldeen aurka:

## Kanpo estekak 
*  webgunea
FC Zbrojovka Brno

**FC Zbrojovka Brno** Txekiar Errepublikako futbol taldea da, Brno hirikoa. Txekoslovakiako Liga bat irabazi zuen 1978an.

## Historia 
1913 urtean sortu zen *SK Židenice* izenarekin. Garai onena 70. hamarkadaren bukaeran izan zuen 1978ko Txekoslovakiako Liga irabazi zuenean. 1980an bigarren postuia eskuratu zuen berriz ere.

Txekiar Errepublikako Liga hasi eta berehala 1995ean lortu zuen Ligako posturik onena, hirugarrena hain zuzen ere. Dena dela aipatu behar da 2011-12 denboraldia ezik, lehen mailako taldea izan dela, baina 2018an maila galdu du.

## Palmaresa 
### Txekiar Errepublikan: 0 
* Liga: hirugarrena 1995ean.

### Txekoslovakian: 1 
* Liga
** Txapelduna (1): 1978.
** Bigarrena (1): 1980.

## Euskal taldeen aurkako partidak 
Zbrojovka Brnok partida hauek jokatu ditu euskal taldeen aurka:

## Kanpo estekak 
*  webgunea
Jonathas de Jesus

**Jonathas Cristian de Jesus** (Ribeirão das Neves, 1989ko martxoaren 6a) Real Sociedaden jokatzen duen aurrelari brasildarra da 2015ean iritsi zen Donostiara eta 5 urteko kontratua sinatu du. 17 urterekin soilik zituela egin zuen debuta Jonathasek Cruzeirorekin geroztik Ipatingayik pasa da.

## Ibilbidea 
Iturria: ceroacero.es

## Erreferentziak 
## Kanpo estekak 
* Tutto Calciatori 
* Soccerway
Víkingur Reykjavik

**Vikingur Reykjavik** (islandieraz *Knattspyrnufélagið Víkingur*) Islandiako futbol taldea da, Reykjavik hiriburukoa. Islandiako 5 Liga eta Kopa bat irabazi ditu.

## Historia 
Taldea 1908an sortu zen eta lehenengo hamar urtetan ez zuen partida bakar bat galdu, baina titulurik ere ez zuen irabazi, ez baitzuen txapelketa ofizialik jokatu. 1918an txapelketetan parte hartzen hasi zen eta 1920 eta 1924ko Islandiako Ligak irabazi zituen.

Islandiako Kopa bakarra eskuratu du, 1971koa. 1981 eta 1982an Liga berriak irabazi zituen. 1982-83 denboraldiko Europako Kopan Errealaren aurka jokatu zuen eta kanporatua izan zen, dena dela Atotxan bi gol sartzeko gai izan zen. Lorturiko azkenengo titulua 1991ko Liga izan zen.

Azken hamarkadetan lehen eta bigarren maila arteko taldea izan da. 2014an Ligan laugarren egitea lortu zuen eta 2015-16ko UEFA Europa Leagueko lehen kanporaketa jokatu du baina FC Koper esloveniarrak kanporatu du. 2021ean Liga eta Kopa irabazi zituen.

## Palmaresa 
### Islandian: 21 
* Islandiako Liga (8): 1920, 1924, 1981, 1982, 1991, 2021, 2023, 2025.
* Islandiako Kopa (5): 1971, 2019, 2021, 2022, 2023.
* Islandiako Superkopa (3): 1982, 1983, 2022.
* Reykiavikeko Txapelketa (5): 1940, 1974, 1976, 1980, 1982.

## Euskal taldeen aurkako partidak 
Vikingurrek kanporaketa bakarra jokatu du euskal taldeen aurka:

## Kanpo estekak 
*  Webgune ofiziala
OFK Beograd

**OFK Beograd** (serbieraz Омладински фудбалски клуб Београд, *Omladinski fudbalski klub Beograd*, euskaraz "Belgradeko gazteen futbol kluba") Serbiako futbol talde bat da Belgrad hiriko Karaburma auzokoa.

## Historia 
1911 urtean sortu zen *Beogradski Sport Klub* (BSK Beograd) izenarekin eta hasierako hamarkadetan talde serbiar indartsuena izan zen, honen erakusle Bigarren Mundu Gerraren aurretik Jugoslaviako bost Liga eta Kopa bat irabazi zituen. Gerra garaian bertan ere Serbiako hiru liga irabazi zituen.

1950 hamarkadan beste bi kopa eskuratu zituen eta 60. hamarkadan bi kopa berriz gain Europako txapelketatan bikain aritu zen Europako Errekopa eta Ferien Kopako final erdietara iristeraino.

Serbiako txapelketak sortu zirenean ordea talde apala zen eta emaitza aipagarriena 2006ko Kopako finala du, Izar Gorriaren aurka luzapenean galdu zuena. 2016an maila galdu zuen eta 2017an 3. mailara jeitsi da.

## Palmaresa 
### Jugoslavian: 10 
* Jugoslaviako Liga (5): 1931, 1933, 1935, 1936, 1939.
* Jugoslaviako Kopa (5): 1934, 1953, 1955, 1962, 1966.

### Serbian: 0 
* Serbiako Liga (0): hirugarren 2003 eta 2010an.
* Serbiako Kopa (0): finalista 2006an.
* Serbiako Txapelketa/Liga Zaharra (5): 1920, 1921, 1941, 1943, 1944.

### Nazio artean: 0 
* Europako Errekopa (0): final erdiak 1963an.
* Ferien Kopa (0): final erdiak 1960an.
* UEFA Kopa (0): final laurdenak 1973an.

## Euskal taldeen aurkako partidak 
OFK Beogradek kanporaketa bakarra jokatu du euskal taldeen aurka:

## Kanpo estekak 
*  Webgune ofiziala
Kočevje

**Kočevje** ( ahoskatua, , ), Esloveniako hiria da, Hego-ekialdeko Esloveniako bigarren handiena. 2010eko erroldaren arabera 16.549 biztanle ditu, hauetatik 8.616 herrigunean.

## Etimologia 
*Kočevje* izenak "izeia" esan nahi du.

## Historia 
1247an Aquileiako patriarka zen Bertoldo de Meraniak Ortenburgeko kondeei eman zien lurraldea eta hauek 1336an Karintia eta Tiroleko alemaniera hiztuak ekarri zituzten ingurunea populatzeko. Honen ondorioz Bigarren Mundu Gerrararte bavarieraren aldaera bat hitzegin izan zen bertan, *Gottscheerish* izenekoa.

Kočevjeren lehenengo aipamena 1363koa da. 1377an merkatua egiteko eskubidea jaso zuen. Otomandarren erasoak zirela eta, Frederiko III.a enperadoreak herri gotortu bat eraiki arazi zuen Rinža ibaiaren bihurgunean eta 1471ean herri eskubideak eman zizkion, *civitas Gotsche*. XVI mendean harresiak eraiki ziren baina bi mende beranduago eraitsi ziren.

1803an inguruko mendietan lignito ustiaketa hasi zen baina ikatza kalitate onekoa ez zenez ez zuen asko iraun jarduera honek. 1870 urtetik aurrera Amerikako Estatu Batuetara emigrazio handia izan zen.

1918an Austria-Hungariako Inperioa desegin zenean Jugoslaviaren barnean gelditu zen, eslaviarrez inguraturiko herri alemaniarra bihurtuz.Bigarren Mundu Gerran naziek inguruko 46.000 eslaviar deportatu egin zituzten eta Alemaniatik kolonoak ekarri zituzten. Jugoslaviako partisanoek gogor egin zuten kolono hauen aurka eta Gerraren ondoren hauetako milaka hil zituzten leizeetara bota eta dinamitaz irteerak eztanda araziz. Honetaz gain Jugoslaviako gobernuak preso politikoen lan behartuen esparru bat ezarri zuen bertan baina 1946 arte iraun zuen.

## Ondasun nabarmenak 
* San Bartolome eliza

## Iruditegia 

Irudi:Saint Bartholomew Church, Kočevje 07.JPG|San Bartolome eliza.
Irudi:KocevskoJezero1.JPG|Kočevjeko aintzira.
Irudi:Stojna z Mozlja.jpg|Paisaia.

## Hiri senidetuak 
* 

## Kanpo estekak 
*  Webgune ofiziala
Brežiceko gaztelua

**Brežiceko gaztelua** (, ) Brežice hirian dagoen gaztelua da.

## Historia 
1241 urtean bazen egurrezko gotorleku txiki bat eta 1249an castrum bat aipatzen da. 1479an Frederiko III.a Habsburgotar enperadorearen eta Matthias Corvinus Hungariako erregeren arteko borroka izan zen bertan. Erregearen gudalosteak hartu zuen gaztelua eta 1491ean bakea sinatu zen artean mantendu zuen.

1515eko nekazarien matxinadan Karniolako nobleek Kroaziako Banarekin bat eginda nekazarien 500 emakume eta haur hartu eta Kroaziako kostaldean esklabu gisa saldu zituztenean 900 nekazarik aurre egin zioten Klisako Marko zaldunari baina honek gaztelua erre zuen. nekazariek azkenean zalduna hil egin zuten.

1529an gaztelua berreraiki zen eta hau da gaur ikusgai dagoena. Otomandarren erasoei aurre egin zien gaztelu bakarra izan zen Sava Beherean eta 1573an nekazarien beste matxinada bati ere aurre egin zion. Erpin bakoitzean hiru kainoi ezarri ziren.

XVII mendean kroaziako Frankopan Etxe indartsuaren esku gelditu zen eta 1694 urtean Ignatz Maria Attems kondeari saldu zioten. Gaur egun ikusgai dagoen dekorazioa eta apaingarriak honek ezarri zituen. Greziar eta erromatarren mitologiako pasarteen margolanak daude, pizkundeko estiloan eginak. 1720an men debaldeko zatia konpondu zen eta kapera eraiki zen bertan. XVIII mendean teilatua berriztu zen.

1917ko lurrikarak kalte handiak eragin zizkion.

## Iruditegia 

Irudi:Brezice (13) (3981851258).jpg|Aurrealdea
Irudi:Brezice (16) (3981105613).jpg|Barneko patioa
Irudi:Brezice (21) (3981094007).jpg
Irudi:GradBrezice-Viteska.JPG|Barnealdeko freskoak.
Irudi:GradBrezice-freska.JPG|Barnealdeko freskoak.

## Kanpo estekak 
*  Webgune ofiziala
Dunfermline Athletic FC

**Dunfermline Athletic Football Club** Eskoziako futbol talde bat da, Dunfermline hirikoa. Eskoziako bi Kopa irabazi ditu.

## Historia 
1885ean sortu zen taldea, munduko zaharrenetakoa da. Talde apala izan da historian zehar eta garai onena 1960ko hamarkadan izan zuen, Eskoziako bi kopa irabazi baitzituen eta Europako txapelketetan ere aritu zen, tartean Bilboko Athletic-en aurka jokaturiko kanporaketa bat ere bai. Emaitzarik onena 1968-69ko Europako Errekopa izan zuen, final erdietara iritsi baitzen, baina gerora txapelduna izango zen ŠK Slovan Bratislavak kanporatu zuen etxean 1-1 egin eta Txekoslovakian 1-0 galdu ondoren. Garai hartako entrenatzaileak Jock Stein (1960-65), Willie Cunningham (1965-67) eta George Farm (1967-70) izan ziren.

## Irabazitako txapelketak 
### Eskozian: 2 
* Eskoziako Liga (0): bosgarrena 2003an.
* Eskoziako Kopa (2): 1961, 1968.
* Eskoziako Ligako Kopa (0): finalista 1950, 1992 eta 2006an.

### Nazioartean: 0 
* Europako Futbol Errekopa (0): final erdiak 1969an.

### Jokalari ezagunak 
* Alex Ferguson
* David Moyes

## Euskal taldeen aurkako partidak 
unfermlinek kanporaketa bakarra jokatu du euskal taldeen aurka:

## Kanpo estekak 
*  Webgune ofiziala
RFC Lieja

**RFC Lieja** (izen osoa *Royal Football Club de Liège*) Belgikako futbol taldea da, Lieja hirikoa. Belgikako 5 Liga eta Kopa bat irabazi ditu.

## Historia 
1892an sortu zen *Liège Football Club* izenarekin eta Belgikako lehenengo txapelduna izan zen. Talde indartsua izan zen lehen urte horietan, aurreneko lau ligatatik hiru irabazi baitzituen. Ondorengo hamarkadetan ordea hiriko beste taldea den Standard Liejaren itzalean egon da.

1950 hamarkadan ario bikain bat izan zuen bi liga irabazi baitzituen eta beste bitan bigarren egin zuen. Azken titulua 1990ko Kopa du.

## Palmaresa 
### Belgikan: 6 
* Belgikako Liga:
** Txapelduna (5): 1896, 1898, 1899, 1952, 1953.
** Bigarrena (3): 1897, 1959, 1961
* Belgikako Kopa:
** Txapelduna (1): 1990.
** Finalista (1): 1987

## Euskal taldeen aurkako partidak 
RFC Liejak taldeak partida hauek jokatu ditu euskal taldeen aurka:

## Kanpo estekak 
*  Webgune ofiziala